9. ΝΟΜΟΣ υπ΄ αριθ. 91 της 23/25 Ιουλ. 1975 (ΦΕΚ Α΄ 153) Περί υπαγωγής εις τας διατάξεις του Ν.Δ. 4277/ 1961 των ησφαλισμένων παρά τω ΤΣΑ τακτικών υπαλλήλων – οδηγών αυτοκινήτων του Εθνικού Ιδρύματος Ραδιοφωνίας και Τηλεοράσεως. Άρθρ.1.-1.Αι διατάξεις του άρθρ. 11 του Ν.Δ. 4277/1962 «περί συνταξιοδοτήσεως των ιατρών του ΙΚΑ και ετέρων τινών κατηγοριών, εργαζομένων» (ανωτ. αριθ. 3) ως εκάστοτε ισχύουν, έχουσιν εφαρμογήν και επί των παρά τω Ταμείω Συντάξεως Αυτοκινητιστών ησφαλισμένων τακτικών υπαλλήλων – οδηγών αυτοκινήτων του Εθνικού Ιδρύματος Ραδιοφωνίας Τηλεοράσεως (Ε.Ι.Ρ.Τ.) των υπηρετούντων παρ΄ αυτώ κατά την δημοσίευσιν του παρόντος διακοπτομένης της παρά τω Ταμείω Συντάξεως Αυτοκινητιστών ασφαλίσεώς των. 2.Η καταβλητέα δια την ασφάλισιν των εν τη προηγουμένη παραγράφω προσώπων εισφορά είναι ίση προς την καταβαλλομένην δια την ασφάλισιν του τακτικού προσωπικού του ΕΙΡΤ του υπαχθέντος εις τας διατάξεις του άρθρ. 11 του Ν.Δ. 4277/1962, δυνάμει των διατάξεων του άρθρ. 9 του Ν.Δ. 4579/ 1966 (τόμ. 15Β σελ. 70,73). Άρθρ.2.-1.Δια την αναγνώρισιν υπό του ΙΚΑ ως συνταξίμου του μέχρι της ενάρξεως ισχύος του παρόντος χρόνου υπηρεσίας των περί ων η παρ. 1 του άρθρ. 1 του παρόντος προσώπων εις το ΕΙΡΤ (πρώην ΕΙΡ) καταβάλλεται υπό του ΕΙΡΤ εισφορά ανερχομένη εις ποσοστόν 17% επί των μηνιαίων αποδοχών του χρόνου υποβολής της περί αναγνωρίσεως αιτήσεως εις το ΙΚΑ μειουμένη κατά το ποσόν των εν τη επομένη παραγράφω σημψηφιστέων εισφορών. Η ανωτέρω εισφορά βαρύνει κατά 11% το ΕΙΡΤ και κατά 6% τον ησφαλισμένον και καταβάλλεται εις μηνιαίας δόσεις επί χρονικόν διάστημα ίσον προς τον αναγνωριζόμενον χρόνον, εφαρμοζομένων πάντως των διατάξεων του Ν.Δ. 78/1973 δια τον από 1.8.1973 εφ΄ ης χρόνον. Εάν ο αναγνωριζόμενος χρόνος είναι μεγαλύτερος των 160 μηνών, το ποσόν της εξαγοράς υπολογιζόμενον κατά τα ανωτέρω κεφαλαιοποιείται και εξοφλείται εις 160 δόσεις. 2.Εις το κατά την προηγουμένην παράγραφον ποσόν οφειλής του ησφαλισμένου και εργοδότου, συμψηφίζονται αι δια τούτους τυχόν καταβληθείσαι εισφοραί εις το ΤΣΑ αίτινες αποδίδονται υπό τούτου εις το ΙΚΑ εντός εξαμήνου από της ισχύος του παρόντος. 3.Το ΕΙΡΤ παρακρατεί το βαρύνον τον ησφαλισμένον τμήμα της δόσεως κατά μήνα εκ των καταβαλλομένων εις αυτόν αποδοχών. 4.Εις περίπτωσιν συνταξιοδοτήσεως προ του χρόνου εξοφλήσεως της οφειλής δια τον αναγνωριζόμενον συντάξιμον χρόνον, το υπόλοιπον της οφειλής κεφαλαιοποιείται εξοφλούμενον, δι΄ εφ΄ άπαξ μεν καταβολής προκειμένου περί του τμήματος του βαρύνοντος το ΕΙΡΤ, προκειμένου δε περί του τμήματος του βαρύνοντος τον ησφαλισμένον δια μηνιαίων δόσεων παρακρατουμένων εκ της απονεμηθησομένης συντάξεως, ισαρίθμων προς τας εναπομενούσας προς εξόφλησιν δόσεις και ουχί πλέον των 160. Άρθρ.3.-Η ισχύς του παρόντος άρχεται από της πρώτης του μηνός του μεθεπομένου εκείνου της δημοσιεύσεως αυτού δια της Εφημερίδος της Κυβερνήσεως. 